Publication: Magyar Közlöny
Issue: MK-2004-66 (Year: 2004, Number: 66)
Era: 2004-2010
Section: 2. számú melléklet a 88/2004. (V. 15.) FVM rendelethez
Paragraph Index: 841

3. Toxikológia 3.1. Egyszeres adagban vizsgált toxicitás Az egyszeres adaggal végzett toxicitás vizsgálatok felhasználhatók a következõk elõzetes értékeléséhez – a heveny túladagolás esetleges hatásai a célállat fajon, – az embereknek történõ véletlen beadás lehetséges következményei, – az ismételt adaggal végzett kísérletekhez használható adagok. Az egyszeri adaggal végzett toxicitás vizsgálatok az anyag heveny mérgezõ hatását, annak kialakulási és enyhülési idõtartamát tárják fel. Ezeket a vizsgálatokat általában legalább két emlõsfajon kell végezni. Megfelelõ esetben az emlõsfajok egyikét olyan állatfaj is helyettesítheti, amelyen való alkalmazásra a készítményt szánják. Szokásos esetben legalább két különbözõ alkalmazási módot kell használni, amelyek közül az egyik megfelel annak, vagy hasonló ahhoz, ahogyan a célfajon alkalmazni javasolják. Ha elõreláthatóan a gyógyszerkészítmény felhasználója is jelentõs mértékben ki lesz téve az anyag hatásának, például belégzéssel vagy bõrön át, ezeket az alkalmazási módokat is vizsgálni kell. A vizsgálatba bevont állatok szenvedésének és számának csökkentése érdekében folyamatosan új vizsgálati terveket kell kifejleszteni az egyszeres adaggal végzett toxicitás vizsgálatokra. Ezen új eljárásokkal végzett és megfelelõen validált vizsgálatokat ugyanúgy el kell fogadni, mint az általánosan elfogadott nemzetközi iránymutatások alapján végzett vizsgálatokat. 3.2. Ismételt adagolással vizsgált toxicitás Az ismételt adagolással végzett toxicitás vizsgálatok célja, hogy felfedje a vizsgált hatóanyag vagy a vizsgált hatóanyagok kombinációjának ismételt alkalmazásával okozott élettani, illetve kóros elváltozásokat, és meghatározza e változásoknak az ismételt adagoláshoz viszonyított megjelenését. A kizárólag nem élelmiszertermelõ állatokon történõ alkalmazásra szánt gyógyszerek és anyagok esetében az ismételt adagolással végzett toxicitás vizsgálatokhoz rendszerint egy kísérleti állatfaj elegendõ. Ez a vizsgálat a célállatfajon végzett kísérlettel is helyettesíthetõ. A vizsgálat idõtartamát, a gyógyszer alkalmazásának gyakoriságát és alkalmazási módját a klinikai felhasználás javasolt körülményeit figyelembe véve kell megválasztani. A vizsgálatvezetõnek meg kell indokolnia a kísérletek gyakoriságát és idõtartamát, valamint a kiválasztott adagokat. Az élelmiszertermelõ állatokon történõ alkalmazásra szánt gyógyszerek és anyagok esetében az ismételt adagokkal végzett toxicitás vizsgálatokat két állatfajon kell végezni, amelyek egyike nem rágcsáló. A vizsgálatvezetõnek meg kell indokolnia a fajok megválasztását, figyelembe véve a termék metabolizmusáról állaton és emberen rendelkezésre álló ismereteket. A vizsgálati anyagot szájon át kell beadni. A vizsgálat idõtartama legalább 90 nap. A kísérletet végzõnek világosan meg kell adnia, és indokolnia kell az alkalmazás gyakoriságára, valamint módjára és a kísérlet hosszára vonatkozó döntését. A legnagyobb adagot rendszerint úgy kell megválasztani, hogy a káros, toxikus hatásokat feltárja. A legkisebb adagnak a toxikus hatás semmilyen tünetét nem szabad kiváltania. A toxikus hatások értékelését a viselkedés megfigyelésére, növekedésre, hematológiai és élettani vizsgálatokra, különösen a kiválasztó rendszerrel kapcsolatos vizsgálatokra, a boncolási jegyzõkönyvre, valamint az ahhoz tartozó szövettani adatokra kell alapozni. Az egyes vizsgálati csoportok megválasztása és nagysága függ az alkalmazott állatfajtól és az adott idõszakra vonatkozó tudományos ismeretek színvonalától. Az e rendelet rendelkezéseinek megfelelõen már vizsgált, ismert hatóanyagok új kombinációjánál az ismételt adagolással végzett vizsgálatokat, azoknak az eseteknek a kivételével, ahol a toxicitási vizsgálatok újabb toxikus hatások megjelenését vagy a meglévõk felerõsítését mutatták ki, megfelelõképpen módosíthatók, ha a vizsgálatokért felelõs személy benyújtja az ilyen módosítás alapjául szolgáló indokait. 3.3. Célállat-tolerancia A 4. rész I. fejezete B. szakasza követelményeinek megfelelõen részletesen ismertetni kell a célállat fajokon végzett vizsgálatok során megfigyelt intolerancia jeleit. Meg kell adni az érintett vizsgálatot, az adagokat, amelyeknél az intolerancia elõfordult, valamint az érintett állatfajokat és -fajtákat. A nem várt élettani változásokat is részletezni kell. 3.4. Reprodukciós toxicitás, beleértve a teratogenitást 3.4.1. A reprodukcióra gyakorolt hatások vizsgálata Ennek a vizsgálatnak a célja a vizsgált gyógyszerkészítmény vagy anyag alkalmazása következtében megfigyelhetõ, az utódokra gyakorolt káros hatás, illetve a hím vagy nõstény reprodukciós funkciók károsodásának feltárása. Az élelmiszertermelõ állatokon történõ alkalmazásra szánt gyógyszerek és anyagok esetében a vizsgálatokat legalább egy fajon, rendszerint rágcsálón, kétgenerációs vizsgálat formájában kell elvégezni. A vizsgált gyógyszerkészítményt vagy anyagot a párzás elõtt megfelelõ idõvel be kell adni a hímeknek és nõstényeknek. A beadást az F2 nemzedék elválasztásáig kell folytatni. Legalább három adagolási szintre van szükség. A legnagyobb adagot úgy kell megválasztani, hogy a toxikus, káros hatásokat feltárja. A legkisebb adagnak a toxikus hatás semmilyen tünetét nem szabad kiváltania. A reprodukciós funkciókra gyakorolt hatást a termékenység, vemhesség és ivadékgondozó viselkedés értékelésével lehet felmérni; az F1 nemzedék szopási, növekedési és fejlõdési sajátosságai a fogamzástól az ivarérettségig; míg az F2 nemzedék fejlõdése az elválasztásig kerül megfigyelésre. 3.4.2. Embriotoxicitási/foetotoxicitási vizsgálat, beleértve a teratogenitást Az élelmiszertermelõ állatokon történõ alkalmazásra szánt gyógyszerek és anyagok esetében a teratogén hatást is kimutató embriotoxicitási/foetotoxicitási vizsgálatokat kell végezni. A vizsgálatot legalább két emlõsfajon végzik, rendszerint egy rágcsálón és nyúlon. A vizsgálatok részleteinek (állatok száma, adagok, az alkalmazás ideje és az eredmények értékelésének kritériumai) a kérelem beadása idején érvényes tudományos ismereteknek és az eredmények által elérni kívánt statisztikai szignifikancia szintnek kell megfelelniük. A rágcsálókon végzett vizsgálatot a reprodukciós funkciókra gyakorolt hatás tanulmányozásával is egybe lehet kötni. A nem élelmiszertermelõ állatokon történõ alkalmazásra szánt gyógyszerek és anyagok esetében a teratogén hatást is kimutató embriotoxicitási/foetotoxicitási vizsgálatokat legalább egy fajon el kell végezni, amely lehet a célállat, ha a terméket az esetleg tenyésztésre szánt állatokban való felhasználásra javasolják. 3.5. Mutagenitás A mutagenitás vizsgálatának célja, hogy felmérje az anyag által a sejtek genetikai anyagában bekövetkezõ örökölhetõ változás lehetõségét. Az állatgyógyászati készítményekben felhasználásra szánt minden új anyagnál el kell végezni a mutagén tulajdonságok felmérését. A vizsgálatok száma és fajtája, valamint az eredmények értékelésének feltételei a kérelem beadásának idõpontjában fennálló tudományos ismeretek függvénye. 3.6. Karcinogenitás Hosszan tartó karcinogenitási vizsgálatokra olyan anyagoknál van szükség, amelyek hatásának az emberek is ki vannak téve: – ismert karcinogén anyagokhoz nagyon hasonló kémiai szerkezetû anyagoknál, – olyan anyagoknál, amelyek a mutagenitási vizsgálatokban karcinogén hatás lehetõségét mutatták, – olyan anyagoknál, amelyek a toxicitási vizsgálatok során gyanús elváltozásokat idéztek elõ. A tudományos ismereteknek a kérelem beadásakor fennálló szintjét a karcinogenitási vizsgálatok tervezésekor és az eredmények értékelésekor figyelembe kell venni. 3.7. Kivételek Ha egy gyógyszerkészítményt helyi használatra szánnak, a célállaton el kell végezni a szisztémás felszívódásra vonatkozó vizsgálatokat. Amennyiben bizonyítást nyer, hogy a szisztémás felszívódás elenyészõ, az ismételt adagolással végzett toxicitási vizsgálatokat, a reprodukciós toxicitási vizsgálatokat és a karcinogenitási vizsgálatokat el lehet hagyni, kivéve, ha – a megadott alkalmazási körülmények között feltételezhetõ, hogy a gyógyszerkészítményt az állat megeszi, vagy – a szóban forgó gyógyszer a kezelt állatból elõállított élelmiszerbe kerülhet (tõgybe juttatott készítmények).

Source: https://magyarkozlony.hu/hivatalos-lapok/28bfabcd3c2b9083746f7177d485aef37e6fe763/dokumentumok/c24e304b87ac1194eba5b90cd93369989d4bb458/letoltes